ਅਮੀਯਾਹ ਸਕੌਟ

ਅਮੀਯਾਹ ਸਕੌਟ (ਜਨਮ 11 ਜਨਵਰੀ, 1988) ਇੱਕ ਟਰਾਂਸਜੈਂਡਰ ਅਦਾਕਾਰਾ ਅਤੇ ਡਾਂਸਰ ਹੈ। ਉਹ ਫੌਕਸ ਡਰਾਮਾ, ਸਟਾਰ ਉੱਤੇ ਕੋਟਨ ਦੀ ਭੂਮਿਕਾ ਲਈ ਸਭ ਤੋਂ ਵੱਧ ਜਾਣੀ ਜਾਂਦੀ ਹੈ।

 ਨਿੱਜੀ ਜ਼ਿੰਦਗੀ 
ਅਮੀਯਾਹ ਸਕੌਟ ਅਸਲ ਵਿੱਚ 11 ਜਨਵਰੀ 1988 ਨੂੰ ਮੈਨਹੈਟਨ ਸ਼ਹਿਰ ਵਿੱਚ ਇੱਕ ਵੱਖਰੇ ਨਾਮ ਨਾਲ ਪੈਦਾ ਹੋਈ ਸੀ। ਹਾਲਾਂਕਿ ਉਸਦਾ ਪਾਲਣ ਪੋਸ਼ਣ ਲੂਈਜ਼ੀਆਨਾ ਨਿਊ ਓਰਲੀਨਜ਼ ਸ਼ਹਿਰ ਵਿੱਚ ਹੋਇਆ ਸੀ।

15 ਸਾਲ ਦੀ ਉਮਰ ਵਿੱਚ ਸਕੌਟ ਨੇ ਅੰਸ਼ਿਕ ਤੌਰ 'ਤੇ ਔਰਤ ਹੋਣ ਲਈ ਤਬਦੀਲੀ ਕੀਤੀ ਅਤੇ 17 ਸਾਲ ਦੀ ਉਮਰ ਵਿੱਚ ਸਕੌਟ ਪੂਰੀ ਤਰ੍ਹਾਂ ਇੱਕ ਔਰਤ ਵਿੱਚ ਤਬਦੀਲ ਹੋ ਗਈ।

ਸਕੌਟ ਨੂੰ ਬਾਲਰੂਮ ਸੀਨ ਦਾ ਪਤਾ ਲੱਗਿਆ ਜਦੋਂ ਉਹ ਸਤਾਰਾਂ ਸਾਲਾਂ ਦੀ ਸੀ। ਤੂਫਾਨ ਕੈਟਰੀਨਾ ਤੋਂ ਬਾਅਦ ਉਸ ਨੂੰ ਅਤੇ ਉਸ ਦੇ ਪਰਿਵਾਰ ਨੂੰ ਅਟਲਾਂਟਾ, ਜਾਰਜੀਆ ਭੇਜਿਆ ਗਿਆ ਸੀ ਅਤੇ ਉਸਨੇ ਬਾਲਰੂਮ ਵਿੱਚ ਹਿੱਸਾ ਲੈਣਾ ਸ਼ੁਰੂ ਕਰ ਦਿੱਤਾ ਸੀ।

 ਕੈਰੀਅਰ 
2015 ਵਿੱਚ ਇਹ ਘੋਸ਼ਣਾ ਕੀਤੀ ਗਈ ਸੀ ਕਿ ਸਕੌਟ ਨੂੰ 'ਦ ਰੀਅਲ ਹਾਊਸਵਾਈਵਜ ਆਫ ਅਟਲਾਂਟਾ' ਦੇ ਅੱਠਵੇਂ ਸੀਜ਼ਨ ਲਈ ਕਾਸਟ ਕੀਤਾ ਗਿਆ ਸੀ; ਉਹ ਪਹਿਲੀ ਟਰਾਂਸਜੈਂਡਰ ਔਰਤ ਸੀ, ਜਿਸ ਨੂੰ ਪੂਰੇ 'ਦ ਰੀਅਲ ਹਾਊਸਵਾਈਵਜ' ਫ੍ਰੈਂਚਾਇਜ਼ੀ ਵਿੱਚ ਦੇਖਿਆ ਗਿਆ ਸੀ।

ਸਕੌਟ ਇੱਕ ਇੰਟਰਨੈਟ ਦੀ ਮਸ਼ਹੂਰ ਹਸਤੀ ਬਣ ਗਈ ਜਦੋਂ ਉਸ ਦੀ ਪੇਸ਼ਕਾਰੀ ਕਰਨ ਵਾਲੇ ਬਾਲਰੂਮ ਸੀਨ ਦੀਆਂ ਵੀਡੀਓ ਯੂਟਿਊਬ 'ਤੇ ਅਪਲੋਡ ਕੀਤੀਆਂ ਗਈਆਂ ਸਨ। ਬਾਅਦ ਵਿੱਚ ਉਹ ਇੰਸਟਾ 'ਤੇ ਮਸਹੂਰ ਹਸਤੀ ਬਣ ਗਈ।

ਸਕੌਟ ਨੇ ਬਾਅਦ ਵਿੱਚ ਸ਼ੋਅ ਛੱਡ ਦਿੱਤਾ, ਇਹ ਦੱਸਦੇ ਹੋਏ ਕਿ ਨਿਰਮਾਤਾ ਉਸਦੇ ਸ਼ੋਅ ਵਿੱਚ ਪੇਸ਼ ਆਉਣ ਦੇ ਤਰੀਕੇ ਤੋਂ ਨਾਰਾਜ਼ ਹੋਏ ਸਨ।

 ਐਵਾਰਡ 
ਸਕੌਟ ਨੂੰ ਏ.ਟੀ.ਵੀ. ਫੈਸਟ "ਰਾਈਜ਼ਿੰਗ ਸਟਾਰ ਕਾਸਟ" ਪੁਰਸਕਾਰ ਮਿਲਿਆ ਅਤੇ ਐਟਲਾਂਟਾ ਬਲੈਕ ਪ੍ਰਾਈਡ ਵੀਕੈਂਡ ਦੌਰਾਨ 2018 ਪਯੂਰ ਹੀਟ ਕਮਿਊਨਟੀ ਫੈਸਟੀਵਲ ਵਿੱਚ ਸਨਮਾਨਿਤ ਕੀਤਾ ਗਿਆ।

ਸਕੌਟ ਨੂੰ 9 ਨਵੰਬਰ 2018 ਨੂੰ ਅਦਾਕਾਰਾ ਐਂਜਲਿਕਾ ਰੋਸ ਨੇ ਗਲੇਡ ਅਟਲਾਂਟਾ ਗਾਲਾ ਵਿਖੇ ਗਲੇਡ ਰਾਈਜ਼ਿੰਗ ਸਟਾਰ ਐਵਾਰਡ ਵੀ ਦਿੱਤਾ ਸੀ।

 ਫ਼ਿਲਮੋਗ੍ਰਾਫੀ 
 ਫ਼ਿਲਮ  ਸਾਲ  ਫ਼ਿਲਮ  ਭੂਮਿਕਾ  ਨੋਟ  ਟੈਲੀਵਿਜ਼ਨ  ਸਾਲ  ਸਿਰਲੇਖ  ਭੂਮਿਕਾ  ਨੋਟ  2016-2019  ਸਟਾਰ  ਕੋਟਨ  48 ਐਪੀਸੋਡ: ਅਭਿਨੈ ਦੀ ਭੂਮਿਕਾ (ਸੀਜ਼ਨ 1-3) 
 ਬਾਹਰੀ ਲਿੰਕ 

ਅਮੀਯਾਹ ਸਕੌਟ ਆਈ.ਐਮ.ਡੀ.ਬੀ 'ਤੇ
ਅਮੀਯਾਹ ਸਕੌਟ ਇੰਸਟਾਗ੍ਰਾਮ 'ਤੇ 

 ਹਵਾਲੇ 

ਸ਼੍ਰੇਣੀ:ਟਰਾਂਸਜੈਂਡਰ ਅਧਿਕਾਰ ਕਾਰਕੁੰਨ
ਸ਼੍ਰੇਣੀ:21ਵੀਂ ਸਦੀ ਦੀਆਂ ਅਮਰੀਕੀ ਅਦਾਕਾਰਾਵਾਂ
ਸ਼੍ਰੇਣੀ:ਜਨਮ 1988
ਸ਼੍ਰੇਣੀ:ਜ਼ਿੰਦਾ ਲੋਕ
ਸ਼੍ਰੇਣੀ:ਐਲਜੀਬੀਟੀ
ਸ਼੍ਰੇਣੀ:ਐਲਜੀਬੀਟੀ ਵਰਗ
ਸ਼੍ਰੇਣੀ:ਟਰਾਂਸਜੈਂਡਰ